**Poročilo o aktivni udeležbi v programu in pridobljena znanja**

STROKOVNO IZOBRAŽEVANJE NA EUROPASS TEACHER ACADEMY v LIZBONI NA PORTUGALSKEM

Seminar: Europass teacher training course [**ICT Tools for a Creative and Collaborative Classroom**](https://www.teacheracademy.eu/course/ict-tools/)**.**

Trajanje:  22. 7. - 27. 7. 2024 v obsegu 30 ur

Predavateljica: Beatriz Canas Mendes

Metode in oblike dela: predavanje, vaje, uporaba gradiva, delo v paru/skupinah, diskusija

V mesecu juliju (22. 7. - 28. 7. 2024) sta se učiteljici Kim Valentinčič in Tanja Stavanja iz OŠ Pivka udeležili Erasmus seminarja za učitelje, ki je potekal v izobraževalnem centru v mestu Lizbona, glavnem mestu Portugalske. Seminarja so se tako udeležile učiteljice iz Slovenije, Irske, Italije, Češke, Francije in Avstrije.

Seminar je potekal na temo interaktivnega poučevanja ob pomoči IKT tehnologije, inkluzije in predstavitvi aplikacij za oblikovanje predstavitev in spodbujanje kreativnega pisanja. Seminar je bil zelo dobro praktično naravnan, saj je predavateljica predstavila vrsto izobraževalnih aplikacij za pedagoške namene, namenjene direktnemu prenosu v prakso. V praksi smo spoznali aplikacije za kreativno pisanje, za ustvarjanje interaktivnih miselnih vzorcev, interaktivno projektno delo in pridobivanje povratne informacije s strani učencev kot so Story Dice, Goosechase, Padlet, Mind Meister, Conker, Wordclouds, Plot Generator in Canva med drugimi.

Seminar je bil zelo uporaben, saj učiteljem omogoča bogatenje lastnega poučevanja z uporabo IKT tehnologije direktno v praksi in to z nadgradnjo preizkušanja novih aplikacij. Z učenci bomo tako lahko pri pouku preizkusile nova znanja, ki sva jih pridobili na seminarju, tako z uporabo tablic pri pouku in pametnih telefonov v namene poučevanja.

Strokovno usposabljanje nam vselej omogoča pridobitev različnih novih znanj in metod dela preko katerih učitelji nadgrajujemo kompetence, ki omogočajo aktivno, dinamično in bogato poučevanje in prenos znanj na naše učence.

Kim Valentinčič in Tanja Stavanja

 



